DA Den Europæiske Unions Tidende C 183/4

Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelsen af EF-traktatens artikel 87 og 88 på uddannelsesstøtte

(2005/C 183/04)

(EØS-relevant tekst)

Sag nr.: XT 07/2001

Medlemsstat: Spanien

Støtteordning: Støtte til uddannelse af arbejdstagere i skibsbygningsindustrien

Retsgrundlag: Resolución CN.4.02. F.S.E., de fecha 9 de mayo de 2001, de la Dirección General de Política Tecnológica del Ministerio de Ciencia y Tecnología y Circular de la Gerencia del Sector Naval de fecha 30 de mayo de 2001.

De planlagte årlige udgifter i henhold til ordningen:

2001: 19 000 000 EUR

2002: 19 000 000 EUR

2003: 19 000 000 EUR

2004: 19 000 000 EUR

2005: 19 000 000 EUR

2006: 19 000 000 EUR

Maksimal støtteintensitet:

1. Inden støtten tildeles det enkelte projekt, bestemmes uddannelsestypen og på basis heraf fastsættes den maksimale støtte, som det er anført nedenfor.

2. Hvis støtten gives til generel uddannelse, må den ikke overstige 50 % for store virksomheder og 70 % for små og mellemstore. Denne intensitet øges med 5 procentpoint for virksomheder i områder, der er berettiget til regionalstøtte i medfør af traktatens artikel 87, stk. 3, litra c), og med 10 procentpoint for virksomheder i områder, der er berettiget til regionalstøtte i medfør af traktatens artikel 87, stk. 3, litra a).

3. Hvis støtten gives til specifik uddannelse, må intensiteten ikke overstige 25 % for store virksomheder og 35 % for små og mellemstore. Denne intensitet øges med 5 procentpoint for virksomheder i områder, der er berettiget til regionalstøtte i medfør af traktatens artikel 87, stk. 3, litra c), og med 10 procentpoint for virksomheder i områder, der er berettiget til regionalstøtte i medfør af traktatens artikel 87, stk. 3, litra a).

4. Hvis støtteprojektet består af elementer af generel og specifik uddannelse, som ikke kan afgrænses med henblik på beregning af støtteintensiteten, eller hvis man ikke kan afgøre, om projektet er specifikt eller generelt, gælder støtteintensiteten for specifik uddannelse.

5. Følgende udgifter er støtteberettigede i forbindelse med et projekt om uddannelsesstøtte a) udgifter til lærere b) udgifter til læreres og elevers transport c) andre løbende udgifter til materialer og udstyr d) afskrivninger på hjælpemidler og udstyr, som udelukkende er benyttet i forbindelse med det pågældende uddannelsesprojekt e) konsulentudgifter i forbindelse med uddannelsesforanstaltninger f) personaleudgifter for deltagerne i uddannelsesprojektet op til et beløb svarende til de øvrige støtteberettigede udgifter under litra a) til e); kun de timer, hvor arbejdstagerne faktisk har deltaget i uddannelsen, kan medregnes, når de er trukket fra de produktive timer eller den tilsvarende størrelse.

Gennemførelsesdato:

Ordningens varighed:

Formålet med støtten: Generel uddannelse

Specifik uddannelse

Berørte sektorer: Skibsbygningsindustrien og beslægtede industrisektorer

Navn og adresse på den myndighed, der yder støtten:

Gerencia del sector naval Ministerio de Ciencia y Tecnología Po de la Castellana, 143 — 10o E-28046 Madrid

Sag nr.: XT 12/02

Medlemsstat: Den Italienske Republik

Region: Regionen Veneto

Støtteordningens navn: Operationelt program ESF Mål 3, foranstaltning D1, Udvikling af efteruddannelse, arbejdsmarkedssmidighed og konkurrenceevne i offentlige og private virksomheder, fortrinsvis SMV.

Retsgrundlag: Regionalstyrelsens betænkning nr. 4011 af 31. december 2001.

De planlagte årlige udgifter i henhold til ordningen: Foranstaltningen gennemføres i tidsrummet 2002-2003 for i alt 36 300 000 EUR, fraregnet den privatfinansierede del.

Maksimal støtteintensitet: Ifølge bestemmelserne i artikel 4 i forordning (EF) nr. 68/2001 af 12. januar 2001.

Gennemførelsestidspunkt:

Støtteordningens varighed:

Støttens formål: Støtten tager sigte på gennemførelse af såvel generel som særlig efteruddannelse med henblik på at imødekomme ændringer i arbejdslivet i forbindelse med ændringen af arbejdsmetoderne, indførelsen af edb-systemer i produktionen, markedernes globalisering og behovet for større arbejdssmidighed. Foranstaltningerne tager sigte på at udvikle de menneskelige ressourcers kvalitative og kvantitative tilgang til det lokale erhvervsmønster.

Berørte sektorer: Alle fremstillingssektorer

Navn og adresse på den myndighed, der yder støtten:

Regione Veneto Segreteria regionale alla Formazione e Lavoro Via Allegri, 29 I-30173 Mestre (Venezia)

Sag nr.: XT 18/02

Medlemsstat: Det Forenede Kongerige

Region: Det nordøstlige England

Navnet på den støttemodtagende virksomhed: Uddannelsesstøtte til Atmel, North Tyneside

Retsgrundlag: Department for Education and Skills, Inward Investment Fund, approved by HMT.

The Department for Education and Skills is the sponsor Department. The DfES and the Secretary of State's authority is via The Education and Training Act, 1973; and the Industrial Development Act, 1982 (Sections 8, 11 and 12)

Regional Development Agencies (RDA's) have delegated authority functions via Section 6 of the Regional Development Agencies Act 1998.

De planlagte årlige udgifter i henhold til ordningen: Der ydes under 1 mio. EUR (ca. 620 000 GBP) til virksomheden over 3 år, som følger

År 1: 178 000 GBP

År 2: 254 000 GBP

År 3: 201 000 GBP

NB: De planlagte støtteniveauer vil blive rekalkuleret ved slutningen af hvert skatteår for at sikre, at beløbene ikke overstiger det maksimale støtteniveau på 1 mio. EUR.

Maksimal støtteintensitet: Atmel har hjemsted i North Tyneside, et støtteområde, der modtager regionalstøtte — Artikel 87, stk. 3 (andet lag). Det er en stor virksomhed, der modtager 27,8 mio. GBP (ca. 47 mio. EUR) i regionalt tilskud (Regional Selective Assistance). De støtteberettigede udgifter til denne uddannelse overlapper ikke udgifter, som finansieres med den RSA-pakke, Atmel modtager. Den planlagte støttepakke, der ikke beløber sig til over 1 mio. EUR, udgør ca. 27,6 % af uddannelsesudgifterne til det samlede projekt. Støtten vil bidrage til køb af uddannelse i færdigheder, som kan overføres — af støtten vil ca. 14 % blive anvendt til generel og 14 % til specifik uddannelse, og den overskrider således ikke den tilladelige intensitet på 55 % for generel og 30 % for specifik uddannelse i henhold til statsstøttereglerne. Den vil styrke arbejdstagernes personlige udvikling og øge deres ansættelsesmuligheder.

Gennemførelsestidspunkt:

Støtteordningens varighed: Indtil 31. december 2004

Støttens formål: Støtte til udformning og gennemførelse af følgende typer uddannelse

Generelt

Intern uddannelse

Sikkerhedsuddannelse for operatører/teknikere i

— risikovurdering

— brandsikring

— kemikalietransport og -lækage

— miljøbevidsthed

— manuel håndtering

Generel sikkerhedsuddannelse

for teknikere/ingeniører i

— mere avancerede sikkerhedsteknikker (som f.eks. brandslukkere, åndedrætsapparatur, kontrol af sundhedsfarlige stoffer (COSHH), laser, arsenik, strålefare) og uddannelse til laser/strålesikkerhedsrepræsentant.

Støtte til uddannelse/udvikling

skal give personalet mulighed for at bestå kurser på NVQ-, ONC-, HNC-, Degree- og Master-niveau

IT — Brugeruddannelse

Undervisning i PC-færdigheder for begyndere, viderekomne og øvede for hele personalet, herunder specifikke tekniske pakker

IT — Teknisk

uddannelse i specifikke IT-support-systemer og servere

Generel uddannelse

til opnåelse af færdigheder inden for elektricitet, mekanik, pneumatik, vakuum, RF osv.

Produktionsteknik

Uddannelse i brug af alle produktionsværktøjer for operatører, teknikere og ingeniører

Bygningskonstruktion

Uddannelse i certificering og vedligeholdelse på områder som f.eks. inspektion af gasinstallationer (Corgi)svejsning, gaffeltrucks, højspændingskobling, PLC'er, brandslukningssystemer.

Kvalitet

uddannelse og certificering i alle aspekter af ISO9000, 14001 og HS18001

Udgifter til lærlinge/studerende

Lønninger i uddannelsesperioden på basis af omsætning og vækst

Kapital

Atmel og RDA har bekræftet, at denne kapital aldrig kan bruges til andet end uddannelsesformål.

Specifikt

Konsulentbistand og støtte

Rejser/Ophold

Lønninger i uddannelsesperioden på basis af omsætning og vækst

Berørte sektorer: Støtten vil kun blive brugt på de anførte aktiviteter, og den vil aldrig blive brugt til aktiviteter under nogen anden form for statsstøtte. Der skal ikke tages højde for andre sektorer i dette bud.

IT- og halvlederfremstillingsindustrien er en betydelig vækstsektor i det nordøstlige England og en afgørende faktor i regionens økonomiske strategi.

De generelle uddannelsesmoduler i denne pakke vil sikre, at deltagerne i uddannelsesprogrammerne vil få teknologiske færdigheder, som gør dem i stand til at få beskæftigelse i en række andre industrier, herunder elektronik, elektroteknik, informations- og kommunikationsteknik, software og systemteknik. Desuden vil de generelle færdigheder, de opnår, svare til det, der kræves til beskæftigelse andre steder i den private og den offentlige sektor.

Der vil blive opstillet en kontrakt med virksomheden og Regional Development Agency (RDA), ifølge hvilken adgang til og modtagelse af støtten vil blive forvaltet. RDA vil kontrollere dokumentationen i forhold til kontraktens mål og milepæle, og udbetalingen vil ske, når disse er nået.

Navn og adresse på den myndighed, der yder støtten:

Regional Policy division Department for Education and Skills (DfES) Level 11, Moorfoot Sheffield, S1 4PQ United Kingdom Contact: Madeleine Gadsby

Sag nr.: XT 34/03

Medlemsstat: Det Forenede Kongerige

Region: Nordvestengland

Støtteordningens navn: Centre of Vocational Excellence Programme (BAE Systems)

Retsgrundlag: Learning and Skills Act 2000

De planlagte årlige udgifter i henhold til ordningen: Støtte på højst 1 mio. EUR (ca. 624 000 GBP) ydes til virksomheden over 3 år fordelt således

År 1: 300 000 GBP

År 2: 150 000 GBP

År 3: 100 000 GBP

I alt: 550 000 GBP

Maksimal støtteintensitet: BAE Systems er en stor virksomhed med hovedsæde i Preston

Maksimal støtteintensitet 60 % af de støtteberettigede omkostninger til generel uddannelse (50 % til store virksomheder plus 10 % til ugunstigt stillede arbejdstagere som defineret i artikel 2, litra g), i forordningen). Der gælder forskellige maksimumsstøtteintensiteter afhængigt af, om støttemodtagerne er ugunstigt stillede arbejdstagere.

Gennemførelsestidspunkt:

Støtteordningens varighed: Indtil 31. juli 2006

Støttens formål: Inden for luftfartsindustrien er der mangel på arbejdskraft med de kvalifikationer, der kræves i højteknologiindustrien. Det er en alvorlig hindring for økonomisk vækst i England, især i det nordvestlige England.

Generel uddannelse

Formålet med støtten er at øge den regionale og nationale pool af arbejdskraft med kvalifikationer på højt niveau, der kan overføres, for at opfylde industriens behov. Det kan opnås på to måder. For det første ved at øge antallet af unge, der går ind i industrien, ved hjælp af moderne lærlingeuddannelser og ved at forbedre kvalifikationerne hos dem, der allerede arbejder i industrien. Moderne tekniske lærlingeuddannelser giver de unge bedre muligheder for at komme ind på arbejdsmarkedet og giver dem mulighed for at få status som faglært inden for industrien. De kan endvidere giver mulighed for at gå videre til en højere uddannelse eller arbejde på et højere niveau. For det andet ved at øge antallet af arbejdstagere inden for luftfartsindustrien i hele den nordvestlige region, der upgraderer deres nuværende faglige kvalifikationer. Det opnås ved at udvide BAE's uddannelseskapacitet til at videreuddanne sine nuværende medarbejdere. Uddannelsesforanstaltningerne resulterer i nationalt anerkendte erhvervskvalifikationer, der øger produktiviteten og endvidere i væsentlig grad vil øge jobmobiliteten inden for industrien.

Den individuelle støtte ydes til BAE Systems, et selskab inden for luft- og rumfartsteknik og elektronik. Med de generelle uddannelsesforanstaltninger i denne pakke sikres det, at støttemodtagerne opnår kvalifikationer, som giver dem mulighed for at finde job i luft- og rumsfartsindustrien og inden for en række andre industrisektorer f.eks. elektronik, elektroteknik og maskinindustrien.

Berørte sektorer: Luft- og rumfartsindustrien

Navn og adresse på den myndighed, der yder støtten:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Kontaktperson: Keith McMaster

Andre oplysninger: Denne støtte godkendes af uddannelsesministeriet (Department for Education and Skills). Learning and Skills Council er ansvarlig for indgåelse af kontrakt med selskabet og skal kontrollere resultaterne i overensstemmelse med statsstøttereglerne. Learning & Skills Council har uddelegeret kompetence via Learning and Skills Act 2000.

Sag nr.: XT 44/03

Medlemsstat: Grækenland

Region: Hele landet

Støtteordningens navn eller navnet på den støttemodtagende virksomhed: Netværk for forskning og teknisk videreuddannelse

Retsgrundlag: N. 1514/85, N.1733/87, 2741/99 og N.2919/01

De planlagte årlige udgifter i henhold til ordningen eller den samlede støtte til virksomheden:

2003: 1 400 000 EUR

2004: 767 852 EUR

2005: 766 851 EUR

Maksimal støtteintensitet: Støtten til små og mellemstore virksomheder udgør højst 45 % og til større virksomheder højst 35 % af de samlede udgifter

Gennemførelsestidspunkt: Fra oktober 2002

Støtteordningens varighed eller støtteprojektets varighed: Indtil december 2006

Støttens formål: At oprette forskningsnetværk inden for højteknologi og på nationalt højtprioriterede videnskabsområder, at videreuddanne forskere, forskningsstuderende eller akademikere med en vis specialisering samt at udvikle medarbejdernes kompetence og dynamik med henblik på modernisering af og øget konkurrenceevne i fremstillingsvirksomheder.

Berørte sektorer:

Sundhed, biomedicin, diagnostiske og terapeutiske metoder

Bioteknologi/bioetik

Kultur/turisme/sport

Havmiljø

Transport og søtransport

Land- og luftmiljø samt bæredygtig udvikling

Vandressourcer

Naturkatastrofer og skovbrande

Vedvarende energikilder og energibesparelser

Affaldsgenvinding

Databehandling og telekommunikation

Fødevare- og landbrugsproduktion

Akvakultur

Offentlig information om ny teknik

Nye organisations- og ledelsesformer for virksomheder, sociale og offentlige organisationer

Navn og adresse på den myndighed, der yder støtten:

Udviklingsministeriet Generalsekretariatet for Forskning og Teknologi Messogion 14-18 EL-11510 Athen

Sag nr.: XT 45/03

Medlemsstat: Nederlandene

Region: Provincie Flevoland

Navnet på den støttemodtagende virksomhed: Farm Dairy Holding BV

Retsgrundlag: Subsidieverordening ESF doelstelling 1

Den samlede støtte til virksomheden: 141 349 EUR. Samfinansieret med Farm Dairy Holding B.V.

Maksimal støtteintensitet: 50 %

Gennemførelsestidspunkt:

Støtteprojektets varighed:

Støttens formål: Generel uddannelse til et passende niveau med henblik på at forbedre arbejdstagernes beskæftigelsesmuligheder på det eksterne arbejdsmarked

Berørte sektorer: Landbrug

Navn og adresse på den myndighed, der yder støtten:

Provincie Flevoland Postbus 55 NL-8200 AB Lelystad

Andre oplysninger: Farm Dairy beskæftiger ufaglært arbejdskraft. Virksomheden har betydelige problemer som følge af arbejdstagernes manglende uddannelse. Formålet med projektet »Opleidingstraject Farm Dairy« er at sikre ufaglærte et passende uddannelsesniveau. Hermed forbedres arbejdstagernes beskæftigelsesmuligheder på det eksterne arbejdsmarked. 68 arbejdstagere deltager i projektet, som omfatter 10 dele. Disse omfatter bl.a. uddannelse i »kvalitet og hygiejne« og »oplæring i brug af gaffeltruck«. Antallet af deltagere varierer i de enkelte delprogrammer. Af deltagerne hører 26 til en minoritetsgruppe.

Sag nr.: XT 46/03

Medlemsstat: Det Forenede Kongerige

Region: Yorkshire and Humber, og Sydøstengland

Støtteordningens navn: Centre of Vocational Excellence Programme (British Gas)

Retsgrundlag: The Learning and Skills Act 2000.

De planlagte årlige udgifter i henhold til ordningen: Støtte på højst 1 mio. EUR (ca. 624 000 GBP) ydes til virksomheden over 3 år fordelt således

År 1: 300 000 GBP

År 2: 100 000 GBP

År 3: 100 000 GBP

I ALT: 500 000 GBP

Maksimal støtteintensitet: British Gas er en stor virksomhed med store afdelinger i Leeds og Basingstoke.

Den maksimale støtteintensitet er 60 % af de støtteberettigede omkostninger til generel uddannelse (50 % til store virksomheder plus 10 % til ugunstigt stillede arbejdstagere som defineret i artikel 2, litra g), i forordningen).

Gennemførelsestidspunkt:

Støtteordningens varighed: Indtil 31. december 2006

Støttens formål: Inden for sektoren for installation og eftersyn af gasanlæg er der mangel på arbejdskraft med de kvalifikationer, der kræves i højteknologiindustrien. (Ifølge den seneste undersøgelse mangler industrien 30 000 gasinstallatører). Det er en alvorlig hindring for økonomisk vækst i England.

Støtten har et dobbelt formål.

Generel uddannelse

Formålet med støtten er at øge den regionale og nationale pool af arbejdskraft med kvalifikationer på højt niveau, der kan overføres, for at opfylde industriens behov. Det kan opnås på to måder. For det første ved at øge antallet af unge, der går ind i industrien, ved hjælp af moderne lærlingeuddannelser og ved at forbedre kvalifikationerne hos dem, der allerede arbejder i industrien. Moderne lærlingeuddannelser på området for gasinstallation og -eftersyn giver de unge bedre muligheder for at komme ind på arbejdsmarkedet og få status som faglært inden for industrien. Det kan endvidere give mulighed for at gå videre til en højere uddannelse eller arbejde på et højere niveau. For det andet ved at øge antallet af arbejdstagere i gasinstallations- og eftersynsvirksomheder i Yorkshire and Humber og de sydøstlige regioner og England, der opgraderer deres nuværende faglige kvalifikationsniveau. Det kan opnås ved at udvide British Gas' uddannelseskapacitet til at videreuddanne sine nuværende medarbejdere og åbne op for andre virksomheder. Der vil især blive lagt vægt på lokale SMV. Uddannelsesforanstaltningerne resulterer i nationalt anerkendte erhvervskvalifikationer, der øger produktiviteten og endvidere i væsentlig grad øger jobmobiliteten inden for denne industri.

For det andet at optimere den anerkendte uddannelsesekspertise, der findes inden for British Gas. Det kan ske ved at dele deres viden om bedste praksis med andre uddannelsesudbydere med det formål at øge omfanget og kvaliteten af uddannelsen inden for industrien samt ved at fremme British Gas som rollemodel inden for industrien for at tilskynde andre virksomheder til i stigende grad at investere i udvikling af arbejdsstyrken. Learning and Skills Council, der er det organ, der finansierer uddannelse for unge over 16 år i England, skal aktivt administrere udvekslingen af informationer om bedste praksis. Det sker direkte på stedet, f.eks. kan andre uddannelsesudbydere besøge British Gas, eller British Gas' medarbejdere kan fremme afholdelse af regionale/nationale netværksarrangementer.

Den individuelle støtte tildeles British Gas, en virksomhed, der beskæftiger sig med gasinstallation og -eftersyn. Med de generelle uddannelsersforanstaltninger i denne pakke sikres det, at støttemodtagerne opnår kvalifikationer, som giver dem mulighed for at finde job inden for sektoren for gasinstallation og eftersyn og inden for en række andre sektorer, f.eks. inden for vvs, køle- og maskinindustrien.

Ved at dele British Gas' ekspertise med andre virksomheder og uddannelsesudbydere sikres det, at andre virksomheder inden for denne industri samt virksomheder inden for andre sektorer vil være i stand til at forbedre kvaliteten af deres uddannelsesforanstaltninger og hermed forbedre beskæftigelses- og karrieremulighederne for de nye, der kommer ind på arbejdsmarkedet og dem, der allerede er i arbejdet.

Berørte sektorer: Gasinstallation og –eftersyn.

Navn og adresse på den myndighed, der yder støtten:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Kontakter: Sue Read

Andre oplysninger: Denne støtte godkendes af Uddannelsesministeriet (Department for Education and Skills). Learning and Skills Council er ansvarlig for indgåelse af kontrakt med selskabet og skal kontrollere resultaterne i overensstemmelse med statsstøttereglerne. Learning & Skills Council har uddelegeret kompetence via Learning and Skills Act 2000

Sag nr.: XT 48/03

Medlemsstat: Tyskland

Region: Sachsen-Anhalt

Støtteordningens navn: Særligt program for opbygning af informationssamfundet i Sachsen-Anhalt

Retsgrundlag: Landeshaushaltsordnung (LHO) vom 30.4.1991 (GVBl. LSA S. 45), insbesondere die Verwaltungsvorschriften zu § 44 LHO des Landes Sachsen-Anhalt in der aktuellen Fassung;

Verordnung (EG) Nr. 68/2001 der Kommission vom 12.1.2001 über die Anwendung der Artikel 87 und 88 EG-Vertrag auf Ausbildungsbeihilfen (ABl. L 10 vom 13.1.2001, S. 20)

De planlagte årlige udgifter i henhold til ordningen: Ca. 800 000 EUR

Maksimal støtteintensitet:

Uddannelsesstøtte

For SMV er omkostninger ved undervisningspersonale, rejseomkostninger, løbende udgifter, afskrivning af hjælpemidler og instrumenter, omkostninger ved konsulentbistand og personaleomkostninger støtteberettigede ved deltagelse.

Støtteintensiteten ved særlig uddannelse må ikke overstige 45 % brutto af de støtteberettigede udgifter for SMV; ved generel uddannelse må støtteintensiteten ikke overstige 80 % brutto af de støtteberettigede udgifter for SMV.

Gennemførelsestidspunkt: Fra 1. januar 2003

Støtteordningens varighed: Indtil 31. december 2004

Støttens formål:

— Forbedring af ligevægten på arbejdsmarkedet ved at styrke virksomhedernes innovationsmuligheder

— Sikring af alle samfundsgruppers deltagelse og lige muligheder for kvinder, mænd og ugunstigt stillede grupper tage del ved udnyttelse af moderne informations- og kommunikationsteknologi

— Forbedring af adgangsbetingelserne til den nye informations- og kommunikationsteknologi, f.eks. ved tilvejebringelse af tilsvarende uddannelseskompetence

— Forbedring af brugerkompetence og brugertal

— Fremme af udbredelse og udnyttelse af moderne informations- og kommunikationsteknologi inden for alle samfunds- og erhvervsområder.

Berørte sektorer: Alle sektorer

Alle tjenesteydelser

Bemærkninger

Undtaget er

Aktiviteter vedrørende produktion, forarbejdning og markedsføring af de produkter, der er anført i bilag I til traktaten

Støtte til eksportrelaterede aktiviteter

Støtte, der er betinget af anvendelse af indenlandske midler til skade for importvarer

Støtte til stål-, kunstfiber- og bilsektoren samt skibsbygning.

Da der gælder særlige bestemmelser inden for landbrug, fiskeri, akvakultur samt transport og da der er fare for, at selv små støttebeløb opfylder kriterierne i EF-traktatens artikel 87, stk. 1 er disse sektorer undtaget.

På grund af aftalen om passende foranstaltninger på området for regional investeringsstøtte er sektorerne stål, kunstfiber, motorkøretøjer samt skibsbygning ligeledes undtaget.

Navn og adresse på den myndighed, der yder støtten:

Landesförderinstitut Sachsen-Anhalt Gruppe Sonderprogramm Domplatz 12 D–39104 Magdeburg

Andre oplysninger:

Ministerium für Wirtschaft und Arbeit Referat 35 Hasselbachstraße 4 D–39104 Magdeburg

Sag nr.: XT 49/03

Medlemsstat: Italien

Region: Camera di commercio, industria, artigianato e agricoltura di Reggio Emilia (Regionen Emilia-Romagna)

Støtteordningens navn: Støtte til uddannelsesordninger inden for landbrugsbedrifter i provinsen Reggio Emilia

Retsgrundlag: Deliberazione della Giunta della Camera di commercio di Reggio Emilia n. 109/2003 e n. 120/2003

De planlagte årlige udgifter i henhold til ordningen: 57 221,65 EUR

Maksimal støtteintensitet: 70 %

Gennemførelsestidspunkt: 10.10.2003

(Ansøgningsfrist: 30.10.2003)

Støtteordningens varighed:

Støttens formål: Støtten tager sigte på generelle uddannelser inden for landbrugsbedrifter i provinsen Reggio Emilia med henblik på

at øge den faglige kompetence for landmænd og deres medarbejdere i forbindelse med en kvalitativ omorganisering af produktionen, anvendelse af produktionsmetoder, der er kompatible med miljøbeskyttelse, jordforbedring, hygiejne og dyrevelfærd;

at give landmænd og deres medarbejdere den nødvendige viden om drift af en økonomisk rentabel landbrugsbedrift.

Berørte sektorer: Landbrug

Navn og adresse på den støtteydende myndighed:

Camera di commercio, industria, artigianato e agricoltura di Reggio Emilia Piazza della Vittoria I-42100 Reggio Emilia

Sag nr.: XT 54/01

Medlemsstat: Italien

Region: Toscana

Støtteordningens navn: Støtte til virksomheder, der arbejder på regionen Toscanas område, med henblik på gennemførelse af virksomhedsuddannelsesprojekter, der udarbejdes på grundlag af aftaler om nedsat arbejdstid.

Retsgrundlag: Delibera della Giunta Regionale della Toscana n. 1119 del 15 ottobre 2001, attuativa di quanto disposto dalla legge 53/2000, articolo 6, in merito alla realizzazione da parte delle Regioni e delle Province Autonome di progetti formativi aziendali collegati a riduzioni dell'orario di lavoro.

De planlagte årlige udgifter i henhold til ordningen: 1 355 313,05 EUR (svarende til 2 624 252 000 ITL) for tidsrummet december 2001-2002, der tildeles regionen Toscana ved fællesministerielt dekret 167 af 6. juni 2001. For de følgende finansår fastsættes den særlige tildeling af midler til regionen Toscana ved gennemførelsesdekreter fra arbejdsministeriet (i forståelse med finans-, budget- og økonomiministeriet, nu økonomi- og finansministeriet). Den samlede tildeling indtil 2006 andrager EUR 4 131 655,19 (svarende til 8 000 000 000 ITL) eller årligt ca. 555 294,45 EUR (svarende til 1 075 200 000 ITL).

Maksimal støtteintensitet: Støtten ydes i form af godtgørelse af støtteberettigede udgifter, der effektivt er afholdt og påvist, til gennemførelse af uddannelsesforanstaltninger inden for de maksimale støtteintensiteter, der er angivet i bestemmelserne i forordning (EF) nr. 68/2001, og som gengives i det følgende

De i ovenstående oversigt angivne intensiteter forhøjes med 10 procentpoint, når den foranstaltning, støtten går på, er bestemt til uddannelse af dårligt stillede arbejdstagere, som omhandlet i artikel 2, litra g), i forordning (EF) nr. 68/2001.

Vedrører støtten søtransportsektoren, kan dens intensitet nå op på 100 %, uanset om uddannelsesprojektet vedrører særlig eller generel uddannelse, når blot følgende betingelser opfyldes

deltageren i uddannelsesprojektet er ikke aktivt medlem af mandskabet, men løst ansat, og

uddannelsen gives om bord på fartøjer, der er indregistrerede i Fællesskabets registre.

Gennemførelsestidspunkt:

Støtteordningens varighed: Indtil 31. december 2006

Støttens formål: Støtteordningen vedrører såvel generel som særlig uddannelse. I overensstemmelse med forordning (EF) nr. 68/2001, artikel 2, litra e), forstås ved generel uddannelse indlæring af almene færdigheder, som arbejdstageren ikke kun kan benytte til udførelse af sine nuværende eller fremtidige arbejdsopgaver i den støttemodtagende virksomhed, men som i vid udstrækning kan anvendes i andre virksomheder eller på andre arbejdsområder, og som derved kan forbedre hans beskæftigelsesmuligheder. Med henblik på anvendelse af nærværende støtteordning skal anføres, at i kategorien generel uddannelse indgår

uddannelse, der er fælles for flere virksomheder, dvs. uddannelse, der tilrettelægges af forskellige uafhængige virksomheder (som omhandlet i fællesskabsbestemmelserne om SMV), eller som ansatte i forskellige virksomheder kan deltage i. Overholdelsen af disse krav (uddannelsen skal være fælles for flere virksomheder, og virksomhederne skal være uafhængige) sikres i forbindelse med proceduren for udvælgelse af projekterne ved passende dokumentation

virksomhedsuddannelse vedrørende erhvervsprofilerne i den regionale fortegnelse eller uddannelse efter profiler, som søges indført i denne fortegnelse. Bevis herfor udstedes af den behørige region eller provins. Retsgrundlaget herfor er regionallov nr. 70 af 31. august 1994 (nye bestemmelser om erhvervsuddannelse), artikel 11, hvori der står, at der skal udstedes bevis for erhvervsuddannelse eller faglig prøve, og artikel 18, ifølge hvilken regionalstyrelsen tildeles beføjelser til at fastlægge de erhvervsprofiler, der skal optages i den regionale fortegnelse, og i forbindelse med hvilke der skal udstedes bevis for erhvervsuddannelse eller faglig specialisering.

Berørte sektorer:

Landbrug

Fiskeri og vandbrug

Kulminer

Jern- og stålindustrien

Skibsbygning

Kunstfibre

Motorkøretøjsindustrien

Andre forarbejdningsindustrier

Alle tjenesteydelser.

Bemærkninger: Ordningen finder anvendelse på alle erhvervsgrene, der er omfattet af forordning (EF) nr. 68/2001. For det andet finder nærværende ordning ikke anvendelse på uddannelses- eller omskolingsstøtte til arbejdstagere i kriseramte virksomheder, ifølge Fællesskabets rammebestemmelser for statsstøtte til redning og omstrukturering af kriseramte virksomheder (EFT C 288 af 9.10.1999). Sådan støtte vurderes i lyset af nævnte retningslinjer. For det tredje finder nærværende ordning ikke anvendelse, når støttebeløbet til den enkelte virksomhed til et enkelt uddannelsesprojekt overstiger 1 mio. EUR, i hvilket tilfælde støttebeløbet skal anmeldes til Kommissionen med henblik på godkendelse.

Navn og adresse på den myndighed, der yder støtten:

Regione Toscana Dipartimento delle Politiche Formative e dei Beni Culturali Servizio FSE e Sistema della Formazione Professionale, Piazza della Libertà 15, I-50129 Firenze

Sag nr.: XT 96/02

Medlemsstat: Italien

Region: Lazio

Støtteordningens navn: Regler med henblik på øget økonomisk udvikling, social samhørighed og beskæftigelse i Lazio. Fastlæggelse og organisering af lokale produktionssystemer, industridistrikter og investeringsområder i Lazio.

Retsgrundlag: Legge Regionale 19 dicembre 2001, n.36 »Norme per l'incremento dello sviluppo economico, della coesione sociale e dell'occupazione nel Lazio. Individuazione e organizzazione dei sistemi produttivi locali, dei distretti industriali e delle aree laziali di investimento«, pubblicata sul supplemento ordinario n. 7 al BURL (Bollettino Ufficiale della Regione Lazio) n. 36 del 29/12/01

Regolamento regionale 28 ottobre 2002, n. 2 »Regolamento per il finanziamento dei sistemi produttivi locali, dei distretti industriali e delle aree laziali di investimento«, pubblicato sul supplemento ordinario n. 4 al BURL n. 30 del 30 ottobre 2002

De planlagte årlige udgifter i henhold til ordningen: I alt 4 250 000,00 EUR (for den samlede støtte i henhold til regionalloven)

Maksimal støtteintensitet: I alt 4 250 000,00 EUR (for den samlede støtte i henhold til regionalloven)

Særlig uddannelse:

— områder henhørende under undtagelsesbestemmelsen i EF-traktatens artikel 87, stk. 3, litra c): 40 % for SMV'er; 30 % for store virksomheder

— øvrige områder: 35 % for SMV'er; 25 % for store virksomheder

Gennemførelsestidspunkt: Der kan ydes støtte efter offentliggørelse af indkaldelsen af ansøgninger i BURL (Bollettino Ufficiale della Regione Lazio).

Støtteordningens varighed: Ubegrænset, dog er støtteordningen fritaget for anmeldelsesforpligtelsen i EF-traktatens artikel 88, stk. 3, indtil den 31. december 2006, hvor gyldighedsperioden for forordning (EF) nr. 68/2001 udløber.

Støttens formål: Støtten tager sigte på at fremme iværksættelsen af særlige uddannelsesprogrammer i de områder, regionen Lazio har fastlagt som industridistrikter, lokale produktionssystemer og investeringsområder i Lazio.

Berørte sektorer: Alle sektorer.

De anvendte sektorkoder er dem, som hver især er fastlagt i forhold til de industridistrikter, lokale produktionssystemer og investeringsområder i Lazio, som regionen Lazio finder det hensigtsmæssigt at identificere.

Navn og adresse på den myndighed, der yder støtten: